b'\n_START_ARTICLE_\nNewcastle Brown Ale\n_START_PARAGRAPH_\nNewcastle Brown Ale er et popul\xc3\xa6rt m\xc3\xb8rkebrunt \xc3\xb8l. \xc3\x98lsorten har blitt brygget i Newcastle upon Tyne nord i England siden 1927. Bryggeriet har v\xc3\xa6rt Newcastle Breweries, som n\xc3\xa5 er en del av bryggerikonsernet Scottish and Newcastle. \xc3\x98lmerket er gitt \xc2\xabProtected Geographical Indication\xc2\xbb (PGI) av EU. \xc2\xabProtected Geographical Indication\xc2\xbb vil blant annet si at et produkt bare kan produseres innenfor et visst omr\xc3\xa5de. I april 2004 ble det meldt at bryggeriet ved Tyne skulle flyttes til Dunston Federation Brewery i Gateshead. Hvis ikke PGI-statusen blir opphevet, m\xc3\xa5 bryggeriet enten bli v\xc3\xa6rende i Newcastle, eller s\xc3\xa5 m\xc3\xa5 navnet endres._NEWLINE_I motsetning til mange britiske \xc3\xb8ltyper blir Newcastle Brown Ale alltid servert kaldt. Ideelt skal skjenkingen skje fra flaske, og skal drikkes fra et half-pint eller Wellington-glass for \xc3\xa5 redusere oppvarmingen._NEWLINE_Det var stort sett umulig \xc3\xa5 f\xc3\xa5 tak i \xc3\xb8let i s\xc3\xb8r- og midt-England frem til en vellykket kampanje p\xc3\xa5 slutten av 1980-\xc3\xa5rene. Etter hvert har det blitt et av de ledende \xc3\xb8lmerkene p\xc3\xa5 flaske._NEWLINE_P\xc3\xa5 samme m\xc3\xa5te som det mer kjente Guinness-merket har Newcastle Brown Ale blitt markedsf\xc3\xb8rt med suksess i USA. \xc3\x98lmerket er relativt godt tilgjengelig der, b\xc3\xa5de p\xc3\xa5 flaske og fat.'